შილიენი

შილიენი, ასევე ცნობილი, როგორც სიკვდილის ქალღმერთი. მას ეთაყვანებოდნენ ბნელი ელფები რამდენიმე საუკუნის წინ, მაგრამ ბნელი ელფების უმეტესმა ნაწილმა უარყო და ზურგი აქცია, რადგან ფიქრობდნენ, რომ ზედმეტად  დაუნდობელი და ბოროტი იყო მათ მიმართაც კი.

## წყევლა და გაძევება

შილიენი, გრენ კეინის და აინჰესედის უფროსი ქალიშვილი იყო. მის ახალგაზრდობაში ის ყველაზე ლამაზი და მშვენიერი არსება გახლდათ. მისი წყურვილი და სწრაფვა ცოდნისამდი განსაცვიფრებელი იყო. სწორედ ამით მოიპოვა აინჰასადის სიმპათია და მიიღო დედამისისგან საჩუქარი, წყლის ელემენტის მართვა. შილიენის მამა, გრენ კეინი, იყო ყველაზე ნაკლებად ჭკვიანი ღმერთებს შორის. კეინი აკვირდებოდა თავისი ქალიშვილის სილამაზეს, მოხდენილობას და დროთა განმავლობაში სულ უფრო და უფრო უჩნდებოდა სურვილი, თავისი ბინძური, ველური ვნების დაკმაყოფილების. არც თუ ისე დიდი ხნის შემდეგ კეინმა მოახერხა ეცდუნებინა თავისი ქალიშვილი შილიენი. როდესაც აინჰასადმა გაიგო ამ ყველაფრის შესახებ, თავზარი დაეცა, გონება დაებინდა, გული შუაზე გაეხილჩა. მალევე მისი მწუხარება სიბრაზეში გადაიზარდა, რის შემდეგაც მიიღო ფატალური გადაწყვეტილება, ჩამოეშორებინა შილიენი წყილს სტიქიის მართვას და დაეწყევლა. შილიენი ასევე გააძევეს ღმერთების სამეფოდან. კეინი არც კი ჩაერია ამ ყველაფერში,ზურგი აქცია შილიენს და დატოვა ბედისწერის ამარად.

## ბოროტების დაბადება

სამეფოდან გამოძევებული და დამცირებული ფეხმძიმე შილიენი აღმოსავლეთისკენ გაიქცა. სწორედ აქ, შავ ტყეში, იმშობიარა. მშობიარობამ დიდხანს გასტანა, მთელი ეს დრო შილიენი წყევლიდა თავის მშობლებს იმის გამო, რაც დამართეს. მათ წაართვეს უმანკოება და მისი ქალღმერთული მემკვიდრეობა. შილიენის  მტანჯველი მშობიარობის შედეგად გაჩენილი პატარები დაიბადნენ სასოწარკვეთილები და ბოროტები, რადგან ისინი იყვნენ დაწყევილილები თვით აინჰასადისგან. სწორედ ამ წყევლის გამო, ისინი ჩამოყალიბდნენ დემონებად. მათგან ყველაზე ძლიერებს კი დღემდე იხსენიებენ, როგორც დრაკონებს. შილიენმა სულ 6 დრაკონი დაბადა 6 ღმერთის წინააღმდეგ საბრძოლველად. შილიენი დროთა განმავლობაში სულ უფრო და უფრო ივსებოდა ბოროტებით და შურისძიების წყურვილით თავისი დედის, აინჰასადის მიმართ, რომელმაც გამოაძევა ღმერთების სამეფოდან და მამის, კეინის მიმართ, რომელმაც შეაცდინა და შემდეგ მიატოვა. ასევე მისი და-ძმების მიმართ, რომლებმაც არც კი სცადეს დახმარება გაჭირვების ჟამს. წლების განმავლობაში ცდილობდა შილიენი ძალის მოპოვებას თავის შვილებთან ერთად. რამდენიმე წლის შემდეგ კი შილიენმა შექმნა არმია, რათა დაესაჯა ღმერთები.

## ომის დასაწყისი

ყველაზე ძლიერ დრაკონებს დაევალათ, რომ ფრონტის ხაზზე ებრძოლათ დემონების არმიასთან ერთად  ღმერთების წინააღმდეგ. ამის მოსმენის შემდეგ, ელაკირიამ (სინათლის დრაკონი) შეხედა შილიენს სევდიანი თვალებით და უთხრა:

*"დედა, არ იცი რას აკეთებ. ნამდვილად გინდა ღმერთების მარადიული ტანჯვა და განადგურება ნამდვილად გინდა შენი და-ძმების და მშობლების სიხლიანი მდინარის ნახვა?"*

ელაკირიას სიტყვებმა ვერანაირი გავლენა ვერ იქონია შილიენის გადაწყვეტილებაზე. დემონების არმია თავს დაესხა სასახლეს, სადაც ღმერთები ცხოვრობდნენ. სასტიკი ბრძოლა გაჩაღდა, როდესაც ექვსმა დრაკონმა გაანადგურა ყველაფერი ღმერთების სასახლეში. თვითონ ღმერთებიც კი შეშინებულნი იყვნენ, როდესაც დრაკონების ძალა იხილეს. ეს ბრძოლა ისე გამოიყურებოდა, რომ სამუდამოდ უნდა გაგრძელებულიყო, რადგან ორივე მხარე თავდაუზოგავად იბრძოდა, მაგრამ ომი თუ არ შეწყდებოდა, სამყარო განადგურდებოდა ომის დროს მიყენებული ზარალით და ყველა ცოცხალი არსება გაწყდებოდა, რასაც კი ოდესმე შეუსუნთქავს ჰაერი ამ უბადრუკ მიწებზე.

ამ ბრძოლაში ბევრი ანგელოზი

დაიღუპა, ასევე დემონიც. ყოველდღე ჭექა-ქუხილის ხმა გაისმოდა, როდესაც "ძლიერი ძალები" ერკინებოდნენ ერთმანეთს დაუნდობლად. გოლიათები და სხვა ცოცხალი ქმნილებები შეძრძწუნებულნი იყვნენ ამ ბრძოლით, რომელიც ცაში იყო გაჩაღებული.

## ომის დასასრული

სასტიკი ბრძოლა გაგრძელდა რამდენიმე წელიწადი და საბოლოოდ, მიუხედავად დიდი დანაკარგისა, აინჰასადმა და კეინმა მოიპოვეს გამარჯვება. დამარცხდა დემონთა არმია, მაგრამ დრაკონები მაინც აგრძელებდნენ ბრძოლას, მიუხედავად ბევრი ნაიარევისა და სისუსტისა. მათი დაღლილობა თანდათან უფრო ეტყობოდა ბრძოლას და თვალსაჩინო იყო, რომ ბრძოლის უნარი აღარ ჰქონდათ დაქანცულ დრაკონებს. როდესაც დრაკონები მიხვნდნენ, რომ ბრძოლას აზრი აღარ ჰქონდა, მათ სიცოცხლე ამჯობინეს სიკვდილს, გაშალეს ფრთები და სამხრეთის მიმართულებით დაიწყეს ფრენა. გადარჩენილი დემონებიც გაჰყვნენ დაუძლურებულ დრაკონებს.

ღმერთებს სურდათ, რომ ამოეხოცათ უკან დახეული არმია, მაგრამ თავიანთი ჭრილობების გამო მხოლოდ მშვიდად თვალის დევნება შეძლეს. უყურებდნენ, თუ როგორ მიიწევდა უკან შილიენის არმია. როდესაც შილიენის შვილები მიეცნენ განადგურებას და ომიც წაგებული იყო, შილიენი ვეღარ გაუკმკლავდა თავის მწუხარებას. მან შექმნა ქვესკნელი და დაიწყო მისი მართვა.